stanford-oval/wikipedia huggingface dataset:
דיוויזיית הטנקים השנייה (האימפריה היפנית)
היסטוריה

הדיוויזיה הוקמה במנצ'וקוו ב-24 ביוני 1942, והייתה כפופה לארמייה האזורית הראשונה. משימתה של הדיוויזיה הייתה אבטחת הגבול עם ברית המועצות. בפברואר 1944 אחד הרגימנטים של הדיוויזיה הועבר לאיי קוריל. עם התקדמות המערכה באסיה ובאוקיינוס השקט לרעת היפנים, החליט המטה הכללי הקיסרי להציב את הדיוויזיה באיי הפיליפינים, במסגרת הארמייה האזורית ה-14. בסיסה היה בלוזון. בינואר 1945 החלו כוחות בעלות הברית לתקוף את לוזון. מפקד הכוחות בפיליפינים, הגנרל טומיוקי יאמאשיטה, החליט לא להטיל את דיוויזיות השריון לקרב מיד בתחילתו, ותחת זאת הורה להן לסגת צפונה. למרות זאת, ספגו יחידות הדיוויזיה נזקים כבדים בהפצצות אוויריות. עד שהדיוויזיה סיימה להיערך מחדש סביב סן חוסה, היא כבר איבדה כמעט מחצית מהטנקים שלה. מה שנותר מהדיוויזיה הושמד מהר מאוד בידי בעלות הברית בקרב יבשתי.
הדיוויזיה הוקמה מחדש בצפון איי קוריל, והייתה חלק מהארמייה האזורית החמישית. חיילי הדיוויזיה נאבקו בצבא האדום במהלך מבצע סערת אוגוסט. הדיוויזיה פורקה יחד עם שאר הצבא הקיסרי ב-30 בספטמבר 1945.
מפקדים

לוטננט גנרל טאסוקו אוקאדה (20 בספטמבר 1942 - 7 בדצמבר 1943)
לוטננט גנרל יושירו לוואנקה (7 בדצמבר 1943 - 30 בספטמבר 1945)
דגל גיאנה

| --- | --- |

 כינוי:  ראש החץ המוזהב  (The Golden Arrowhead)
 סוג הדגל:   דגל לאומי ודגל ימי לאומי
 יחס אורך/גובה:  3:5 (הגרסה היבשתית)  1:2 (הגרסה הימית)
 קבלת מעמד רשמי:  26 במאי 1966
 מוטיבים עיצוביים:  שדה, מסגרת, משולש שווה-צלעות, pile issuant from dexter, מסגרת 
 
דגל גיאנה, המוכר בכינוי "ראש החץ המוזהב", אומץ בשנת 1966.
הדגל עוצב על ידי הווקסילולוג האמריקאי הנודע ד"ר ויטני סמית (אם כי בתחילה ללא הפסים הלבנים והשחורים, אשר הוספו מאוחר יותר על ידי ה-College of Arms בבריטניה). הצבע הירוק מסמל חקלאות ויערות, הלבן מסמל נהרות ומים, זהב מסמל עושר במחצבים, שחור מסמל עמידות ואדום מסמל התלהבות ודינמיות.
ראו גם

סמל גיאנה
המנון גיאנה
דיוויזיית הטנקים הראשונה (האימפריה היפנית)

| --- | --- |
טנק צ'י-הא של הדיוויזיה במהלך אימון לילה ב-1943
טנק צ'י-הא של הדיוויזיה במהלך אימון לילה ב-1943
 פרטים
 מדינה:  יפן האימפריה היפנית
 שיוך:  הצבא הקיסרי היפני הצבא היפני הקיסרי
 סוג:  דיוויזיה
 אירועים ותאריכים
 תקופת הפעילות:  24 ביוני 1942 – 30 בספטמבר 1945 (3 שנים)
 מלחמות:  מלחמת סין-יפן השנייה מלחמת העולם השנייה
 נתוני היחידה
 ציוד עיקרי:  טנקים
דיוויזיית הטנקים הראשונה (ביפנית: 戦車第1師団) הייתה דיוויזיית שריון של הצבא היפני הקיסרי אשר השתתפה במלחמת העולם השנייה.
היסטוריה

הדיוויזיה הוקמה במנצ'וקוו ב-24 ביוני 1942, ונקראה בתחילה בריגדת השריון ה-1. בעת הקמתה כללה הבריגדה ארבעה רגימנטים משוריינים: ה-1, ה-3, ה-5 וה-9. בהמשך צורף לבריגדה רגימנט נוסף של חיל רגלים ממוכן (ה-1), ולפיכך שודרגה היחידה למעמד של דיוויזיה. הדיוויזיה הוצבה בנינג'אן שבצפון מנצ'וקוו, והייתה כפופה לארמייה האזורית הראשונה. משימתה של הדיוויזיה הייתה אבטחת הגבול עם ברית המועצות.
עם התקדמות המערכה באסיה ובאוקיינוס השקט לרעת היפנים, החליט המטה הכללי הקיסרי להפקיע מהדיווזיה את רגימנט הטנקים ה-9, שהועבר לארמייה השלישית בסאיפאן. הרגימנט הושמד בקרב סאיפאן וקרב גואם. הרגימנטים הנותרים השתתפו במבצע איצ'י-גו, סדרה של מתקפות גדולות, שערך הצבא היפני הקיסרי מאפריל עד דצמבר 1944, נגד כוחות הצבא הלאומי המהפכני של הרפובליקה הסינית במרכז ובדרום סין. לאחר המבצע הופקע מהדיוויזיה רגימנט הטנקים ה-3 אשר הועבר לארמייה ה-11. במרץ 1945 הועברו יחידותיה הנותרות של הדיוויזיה בחזרה לאיי הבית היפניים כהכנה לקראת הפלישה הצפויה של בעלות הברית. הדיוויזיה הייתה חלק מהארמייה ה-36 והייתה אמורה להגן על השטח שבין הר צוקובה לנהר הטאמא. בסופו של דבר נכנעה יפן לפני הפלישה, והדיוויזיה פורקה בספטמבר של אותה שנה יחד עם שאר הצבא הקיסרי.
מפקדים

לוטננט גנרל טושימוטו הושאינו (1 בספטמבר 1942 - 15 ביוני 1945)
לוטננט גנרל נובו הוסומי (15 ביוני 1945 - 30 בספטמבר 1945)
דמות ציבורית

דמות ציבורית, או אישיות ציבורית (באנגלית: Public figure) הוא מונח משפטי במשפט האירופי והאמריקאי, המיושם לרוב בהקשר של לשון הרע, הוצאת דיבה, ופגיעה בפרטיות.
דמות ציבורית (כגון פוליטיקאים, ידוענים, אושיות רשת, ואנשי עסקים מובילים, בעלי סטטוס חברתי ופוזיציה חברתית (אנ') בתחום מסוים, השפעה מהותית, ואשר ממוקדים לרוב באינטרסים הציבוריים של החברה) אינו יכול לבסס תביעה משפטית על טענות מדיקות מזיקות שגויות, אלא אם כן קיימת הוכחה שהכותב או המו"ל פעל בזדון (התעלמות ביודעין מהאמת). נטל ההוכחה גבוה יותר במקרים של דמויות ציבוריות. ההגדרה של המונח משתנה בהתאם למערכת המשפטית.
ראו גם

אישיות חשובה מאוד
ידוען
הערות שוליים

↑  Ferrari, Anne (2016-08-10). "Using Celebrities in Abnormal Psychology as Teaching Tools to Decrease Stigma and Increase Help Seeking". Teaching of Psychology (באנגלית). 43 (4): 329–333. doi:10.1177/0098628316662765.
↑  Shiffrin, Steven H. (2006). The First Amendment. St. Paul, MN: Thomson/ West. pp. 58–60. ISBN 978-0-314-16256-4.
ערך זה הוא קצרמרבנושא חוק ומשפט. אתם מוזמנים לתרום לוויקיפדיה ו.
דיוויזיית הטנקים השלישית (האימפריה היפנית)

| --- | --- |
חיילי הדיוויזיה במהלך מבצע איצ'י-גו
חיילי הדיוויזיה במהלך מבצע איצ'י-גו
 פרטים
 מדינה:  יפן האימפריה היפנית
 שיוך:  הצבא הקיסרי היפני הצבא היפני הקיסרי
 סוג:  דיוויזיה
 אירועים ותאריכים
 תקופת הפעילות:  1942 – 30 בספטמבר 1945 (כ־3 שנים)
 מלחמות:  מלחמת סין-יפן השנייה מלחמת העולם השנייה
 נתוני היחידה
 ציוד עיקרי:  טנקים
דיוויזיית הטנקים השלישית (ביפנית: 戦車第3師団) הייתה דיוויזיית שריון של הצבא היפני הקיסרי אשר השתתפה במלחמת העולם השנייה.
היסטוריה

הדיוויזיה הוקמה 1942, במונגוליה הפנימית. ונקראה בתחילה בריגדת השריון ה-1, והיא כללה ארבעה רגימנטים משוריינים: ה-1, ה-3, ה-5 וה-9. בהמשך צורף לבריגדה רגימנט נוסף של חיל רגלים ממוכן (ה-1), ולפיכך היא שודרגה למעמד דיוויזיה. הדיוויזיה הוצבה בנינג'אן שבצפון מנצ'וקוו, והיא הייתה כפופה לארמייה האזורית צפון-סין אשר הייתה חלק מחיל המצב במונגוליה. משימתה של הדיוויזיה הייתה אבטחת הגבול עם ברית המועצות. באפריל 1944 השתתפה הדיוויזיה במבצע איצ'י-גו. ביוני הועבר אחד הרגימנטים של הדיוויזיה לארמייה האזורית השמינית ברבאול ורגימנט נוסף הועבר לארמייה האזורית ה-17 בסיאול. יחידות הדיוויזיה נאבקו כנגד הצבא האדום במבצע סערת אוגוסט, והיא פורקה באופן רשמי יחד עם שאר הצבא הקיסרי בספטמבר 1945.
מפקדים

לוטננט גנרל איסאקו נישאירה (1 בדצמבר 1942 - 7 בינואר 1944)
לוטננט גנרל הידיו יאמאג'י (7 בינואר 1944 - 30 בספטמבר 1945)
ד'תתקנ"ח

ד'תתקנ"ח (4958)  היא שנה עברית  אשר  החלה ביום א' בתשרי, אור ל-15 בספטמבר 1197 (לפי הלוח היוליאני, שהיה נהוג אז), והסתיימה ביום כ"ט באלול, 2 בספטמבר 1198. שנה מסוג בחג, איננה מעוברת, ואורכה 353 ימים. זו שנה שנייה לשמיטה.
לוח שנה > מאפייני לוח השנה

שנה מסוג בחג, ובה 353 ימים.
שנה "פשוטה": שאיננה מעוברת ובה חודש אדר אחד.
שנה "חסרה": שבה חשוון וכסלו בני 29 יום כל אחד
י"ג באדר חל בשבת, ולכן תענית אסתר מוקדמת ליום חמישי י"א באדר.
היסטוריה של עם ישראל
דרישות פונקציונליות לנתוני זהות

דרישות פונקציונליות לנתוני זהות ‏(Functional Requirements for Authority Data - FRAD), בעבר "דרישות פונקציונליות לרשומות זהות" (Functional Requirements for Authority Records - FRAR), הוא מודל ישויות קשרים שפותח על ידי הפדרציה הבינלאומית של ארגוני ספריות ומוסדותיה (IFLA) כדי לקשר בין נתונים הרשומים ברשומות זֶהוּת בספרייה לצורכי המשתמשים באותן רשומות, להקל בשימוש בהן ולשתף אותם בנתונים אלה.
הטיוטה הוצגה ב- 2004 בוועידה הכללית ה-70 של IFLA ובמועצה שלה שהתקיימה בבואנוס איירס על ידי גלן פאטון (Glenn Patton). היא מהווה תוספת והרחבה למודל FRBR והוסיפה ישויות ומאפיינים רבים.
מטרת העבודה המושגית והביצוע העתידי היא לתמוך בארבע משימות שמבוצעות, בדרך כלל, על ידי משתמשים בהקשר ספרייתי, או על ידי לקוחות הספרייה (שלוש המשימות הראשונות), או על ידי הספרנים עצמם (כל ארבע המשימות):
למצוא: למצוא ישות או קבוצה של ישויות המתאימות לקריטריונים המוצהרים
לזהות: לזהות ישות
להכניס דבר בהקשר: למקם אדם, תאגיד, יצירה וכדומה בהקשר
להצדיק: לתעד את רשומת הזהות ולהסביר את הבחירה בשם או בצורת השם עליה מבוססת נקודת הגישה
אחרי פיתוח  FRAR אחראית קבוצת העבודה העוסקת בדרישות פונקציונליות ומספור של רשומות זהות (Functional Requirements and Numbering of Authority Records (FRANAR)) על מחקר אפשרות הביצוע של  מספר זהות סטנדרטי בינלאומי (International Standard Authority Data Number (ISADN)) ולשרת כגוף הרשמי המקשר של איפל"א ולעבוד עם קבוצות אחרות העוסקות בקובצי זהות.
דמות משנה

מתיו לואיס המגלם את דמותו של נוויל לונגבוטום בסדרת הארי פוטר
דמות משנה היא דמות בסיפור שהעלילה העיקרית איננה מתמקדת בה, אך היא מופיעה או מוזכרת בסיפור מספיק, כדי להיות יותר מדמות שולית או הופעת אורח. לפעמים, דמויות משנה עשויות לפתח לעצמן סיפור רקע מורכב משלהן, אבל בדרך כלל זה נעשה ביחס לדמות הראשית, ולא לגמרי באופן עצמאי. בטלוויזיה, דמויות משנה עשויות להופיע בלמעלה ממחצית הפרקים של כל עונה.
במקרים מסוימים, במיוחד ביצירות מתמשכות כגון ספרי קומיקס וסדרת טלוויזיה, דמויות משנה עשויות להפוך בעצמן לדמויות ראשיות, בדרך כלל ביצירות ספין אוף, במקרים שבהן הן הופכות לפופולריות מספיק בקרב המעריצים, כגון נוויל לונגבוטום מסדרת הארי פוטר.
ראו גם

דמות ראשית
דמות חוזרת
סיידקיק
לקריאה נוספת

הגר ינאי, לכתוב ולהוציא לאור - מדריך עכשווי לכתיבת פרוזה ולפרסום ספרים, עם עובד, 2022, הפרק "עולמן המופלא של דמויות המשנה", עמ' 112–124.
דגל גיאנה הצרפתית

| --- | --- |

 סוג הדגל:   דגל מדיני ואזרחי
 יחס אורך/גובה:  2:3
דגל גיאנה הצרפתית הוא דגל צרפת.
דגל גיאנה הצרפתית עד 2015
עד 2015, הדגל היה מורכב משני משולשים צמודים בזווית אלכסונית, כאשר העליון ירוק והתחתון צהוב. בין שני המשולשים, במרכז הדגל, מופיע כוכב אדום בעל חמישה קודקודים. משמעות הצבעים:
ירוק – מסמל טבע וחקלאות.
צהוב – מסמל את הזהב ועושר המינרלים.
הכוכב האדום – מסמל את הפטריוטיות.
ראו גם

סמל גיאנה הצרפתית
המנון גיאנה הצרפתית
דגל גיברלטר

| --- | --- |

 סוג הדגל:   דגל מדיני ואזרחי
 יחס אורך/גובה:  1:2
 הונף לראשונה:  8 בנובמבר 1982
 מוטיבים עיצוביים:  פס לב ופס אדום, במרכז סמל גיברלטר
 גרסאות נוספות:      דגל ימי מדיני     דגל ימי אזרחי   דגל מושל גיברלטר
דגל גיברלטר מבוסס על סמל גיברלטר שהוענק למושבה על ידי המלכה איזבלה מקסטיליה ב-10 ביולי 1502.
שני השלישים העליונים של הדגל צבועים לבן ובמרכזם מצויה טירה אדומה בת שלושה מגדלים. השליש התחתון של הדגל צבוע אדום ובמרכזו מצוי מפתח מוזהב התלוי בשרשרת צהובה מפתח הטירה.
הדגל שונה מדגל שאר טריטוריות בריטניה בכך שאינו נס אדום או נס כחול. הטירה אינה דומה לגיברלטר אך אמורה לייצג את המצודה, והמפתח את חשיבותה של המושבה.
הדגל מסמל את הלאומיות הגיברלטרית ומאוד פופולרי בין תושבי המושבה.
דגל מושל גיברלטר הוא היוניון ג'ק שבמרכזו סמל המושבה.
דגל גיברלטר בראש צוק גיברלטר
ראו גם

גלריית דגלי הממלכה המאוחדת
סמל גיברלטר
המנון גיברלטר
דיוויזיית הוואפן גרנדיר אס אס ה-29

| --- | --- |

סמל הדיוויזיה
 פרטים
 מדינה:  גרמניה הנאצית גרמניה הנאצית
 שיוך:  אס אס ואפן אס אס
 סוג:  דיוויזיה
 אירועים ותאריכים
 תקופת הפעילות:  מרץ 1944 – 30 באפריל 1945 (כשנה)
 מלחמות:  מלחמת העולם השנייה
 פיקוד
 מפקדים
דיוויזיית הוואפן גרנדיר אס אס ה-29 (האיטלקית ה-1) (בגרמנית: 29. Waffen-Grenadier-Division der SS (italienische Nr. 1) באיטלקית: 29. Waffen-Grenadier-Division der SS (italienische Nr. 1)) הייתה דיוויזיה של הוואפן אס אס אשר לחמה במלחמת העולם השנייה. חיילי הדיוויזיה היו מתנדבים מאיטליה. היא נקראה בתחילה לגיון האס אס האיטלקי.
היסטוריה

עם הקמתה של הרפובליקה הסוציאלית האיטלקית - ממשלת בובות שהקימו הגרמנים בצפון איטליה, אישר בניטו מוסוליני את גיוסם של מתנדבים איטלקיים לשורות האס אס. היחידות הראשונות הושבעו ב-23 בנובמבר 1943, ובמרץ 1944 אוחדו כולם תחת לגיון האס אס האיטלקי. חיילי הלגיון לחמו בתחילה נגד הפרטיזנים האיטלקיים, ולאחר מכן נכנסו לקרב כנגד בעלות הברית והשתתפו בין היתר בקרב אנציו בהצטיינות. ב-7 בספטמבר 1944 שונה שם הלגיון לבריגדת הוואפן גרנדיר אס אס האיטלקית ה-1, אשר הוכפפה ישירות לפיקוד העליון של קבוצת ארמיות C. זרם המתנדבים האיטלקים גדל, ובדצמבר של אותה שנה כבר כללה הבריגדה 15,000 איש. בעקבות כך, שונה שמה ב-10 בפברואר 1945 לדיוויזיית הוואפן גרנדיר אס אס ה-29. הדיוויזיה לחמה כנגד כוחות צבא צרפת החופשית בפיימונטה וכנגד הפרטיזנים האיטלקים בלומברדיה, וב-30 באפריל נכנעו שרידיה האחרונים לכוחות צבא ארצות הברית.
מפקדים

אובר-גרופנפיהרר קרל וולף (מרץ 1944 - ספטמבר 1944)
בריגדפיהרר פייטרו מנאלי (במהלך ספטמבר 1944)
בריגדפיהרר פטר האנסן (ספטמבר 1944 - אוקטובר 1944)
בריגדפיהרר גוסטב לומברד (אוקטובר 1944 - נובמבר 1944)
שטנדרטנפיהרר קונסטנטין הלדמן (נובמבר 1944 - פברואר 1945)
אוברפיהרר ארווין צצקופ (פברואר 1945 - 30 באפריל 1945)
דיאפאוזה

דיאפאוזה, Diapause או תרדמה, היא תהליך בו בעל חיים מקפיא את התפתחותו למשך תקופה מסוימת בשנה, בה תנאי המחיה קשים יותר. הדיאפאוזה מתרחשת בכל שלבי הגידול:  ביצה, זחל, גולם או בוגר אצל חרקים וזיגוטה אצל יונקים. דיאפאוזה עוברית, היא תופעה המתרחשת ביותר מ-130 מיני יונקים, ייתכן והיא מתרחשת גם בבני- אדם, ובעוברים של רבים ממיני הדגים השייכים לסדרת הגמבוזאים Cyprinodontiformes בתהליך ההטלה.
רמות הפעילות של שלבי ההפסקה עשויות להשתנות במידה ניכרת בין המינים השונים. דיאפאוזה עשויה להתרחש בשלב המלווה בחוסר תנועה מוחלט, כגון הגלמים והביצים, או שהיא עשויה להתרחש בשלבים פעילים מאוד בהם בעלי החיים עוברים נדידות נרחבות, כגון פרפר הדנאית המלכותית-Danaus plexippus. במקרים בהם החרק נשאר פעיל, ההאכלה מופחתת והתפתחות הרבייה מואטת או נעצרת כליל. דרכים נוספות בהן בעלי חיים מתמודדים עם העונות הקשות של השנה הן: נדידה ותרדמת חורף.
דיאפאוזה אצל יונקים

תהליך הדיאפאוזה קיים אצל קרוב ל-100 מיני יונקים השייכים לשבע סדרות. במהלך הדיאפאוזה, הזיגוטה לא משתרשת ברחם מידית, אלא נשארת במצב תרדמתי. העובר אינו מתפתח כל עוד הוא מנותק מרירית הרחם. התוצאה היא שתקופת ההריון מתארכת, לפעמים עד כדי שנה. היום ידוע די הרבה על המנגנונים הכימיים הקשורים בהפעלת הזיגוטה הרדומה, אך התנאים שגורמים לזיגוטה להיכנס לתקופת הדיאפאוזה, ואלה המשאירים אותה בתקופה זו במצב של תרדמת, אינם ידועים. בין היונקים שקיימת בהם תופעת הדיאפאוזה נמנים מכרסמים, סמוריים, וחיות כיס.
דיאפאוזה אצל חרקים

דיאפאוזה אצל חרקים היא תהליך דינמי המורכב מכמה שלבים נפרדים. בעוד שהדיאפאוזה משתנה במידה ניכרת מקבוצה טקסונומית אחת של חרקים למשנה. ניתן לאפיין שלבים אלה על ידי קבוצות מסוימות של תהליכים מטבוליים והיענות של החרק לגירויים סביבתיים מסוימים. לדוגמה, זבובי Sepsis cynipsea (אנ') המשתמשים בעיקר בטמפרטורה לקביעת זמני הפסקה. דיאפאוזה יכולה להתרחש בכל שלב התפתחותי אצל פרוקי רגליים, אך כל מין מפגין דיאפאוזה בשלבי התפתחות ספציפיים. בשלב זה אופינית צריכת חמצן מופחתת כמו גם תנועה והאכלה. בצרעה (Polistes exclamans) שהיא צרעה חברתית, רק המלכה מסוגלת לעבור דיאפאוזה.
דיאפאוזה אצל פרפראים

בעוד שבתנאים נוחים פרפרים מסוגלים להעמיד מספר דורות בשנה, בתנאים קשים (חום קיצוני או קור קיצוני שמשפיעים על הצומח ויוצרים בכך מחסור במזון) הפרפרים נאלצים אפילו להקפיא את התפתחותם (בביצה, בזחל או בגולם) על מנת לעבור את העונה הקשה. הזחלים במהלך תקופת הדיאפאוזה יכולים להימצא באופן חופשי על ענפים, בין עלים שהודבקו על ידי קורים או בתוך קנים משותפים, גם הם נבנים על ידי עלים דבוקים בקורים (כמו במקרה של לבנין העוזרר). רוב הזחלים בתקופת הדיאפאוזה נמצאים מתחת לאבנים, טחבים או עלים. הגלמים בתקופת הדיאפאוזה יכולים להימצא על פני האדמה, בתוכה או על ענפים ועלים.
בזמן הדיאפאוזה, גוף החרק עובר שינויים פנימיים נרחבים. בעוד שהוא ממשיך לצרוך חמצן ולפלוט פחמן דו-חמצני והלב ממשיך לפעום, גוף החרק מפסיק לגדול וקצב חילוף החומרים מואט מאוד. גם משק המים של הגוף מותאם לתנאי הסביבה. בד בבד עם התהליכים הפיזיולוגיים שתוארו כאן, חל שינוי ניכר בשיווי המשקל ההורמונלי. אחד הגורמים המשפיעים על הדיאפאוזה הוא משך הזמן בו שרוי בעל החיים באור יום. גורמים חיצוניים נוספים המשפיעים על הדיאפאוזה הם טמפרטורה, יובש מתגבר ושינויים איכותיים במזון. על ידי שינוי מלאכותי של התנאים האלה, אפשר לקצר במקרים מסוימים את הדיאפאוזה או אף להפסיקה.
דוגמאות לפרפרים שמתקיימת אצלם דיאפאוזה בשלב הביצה:
טוואי המשי
טוואי האלון השעיר
דוגמאות לפרפרים שמתקיימת אצלם דיאפאוזה בשלב הזחל:
לבנין העוזרר
סס אדום מבריק
נמפית הבוצין (באזורים גבוהים)
נימפית הדרדר
נימפית היערה
סס הגפן
ישנם זחלים אחרים שבסוף התפתחותם, בחודשים אפריל-מאי, נכנסים לתקופת דיאפאוזה למשך חודשי הקיץ, בתוך פקעת רכה וספוגית של קורים בתוך האדמה, ואז מתגלמים בסוף הקיץ. בין מינים אלה נכללים:
דובון מנומר
דוגמאות לפרפרים שמתקיימת אצלם דיאפאוזה קיצית (אלה מגיחים בסתיו) בשלב הגולם:
טוואי התלתן
טוואי גדול
דוגמאות לפרפרים שמתקיימת אצלם דיאפאוזה חורפית (אלה מגיחים באביב) בשלב הגולם:
זנב סנונית
לבנין הכרוב הגדול (באזורים גבוהים)
לבנין הכרוב הקטן (באזורים גבוהים)
דוגמאות לפרפרים שמתקיימת אצלם דיאפאוזה במהלך החורף והקיץ (אלה מגיחים באביב) בשלב הגולם:
צבעוני שקוף
צבעוני צהוב
לבנין מזרחי
כתום כנף
לבנין מדברי
לבנין ירוק הפסים
שבתאי השקד
השוואה בין תקופות דיאפאוזה

השלב הרגיש הוא התקופה שבה חייב להתרחש גירוי כדי להפעיל דיאפאוזה באורגניזם. דוגמאות לתקופות שלבים/הפסקות רגישות אצל חרקים שונים:
| 0 | 1 | 2 | 3 |
| --- | --- | --- | --- |
| שם מדעי | שם נפוץ | שלב רגיש | דיפאוזה |
| Diatraea grandiosella | דוכן תירס דרום מערבי | זחל מוקדם | זחל מאוחר |
| Sarcophaga crassipalpis | זבוב בשר | זחל מוקדם | גוֹלֶם |
| Sarcophaga argyrostoma | זבוב בשר | זחל באמצע עד מאוחר | גוֹלֶם |
| Manduca sexta | תולעת טבק | עוברי מאוחר (ביצה) עד זחל מאוחר | גוֹלֶם |
| Leptinotarsa decemlineata | חיפושית תפוחי אדמה בקולורדו | מבוגר מוקדם | מבוגר מאוחר |
| בומביקס מורי | תולעת משי | עוברי מאוחר (ביצה) עד זחל מוקדם | עוּבָּרִי |
| Lymantria dispar | עש ספוגי | עוברי מאוחר | עוברי מאוחר |
| דנאוס מקלעת | פרפר מונרך | בגרות מוקדמת | בַּגרוּת |
| Acronicta rumicis | עש עשב קשר | אמצע הזחל | אמצע הזחל |
| סידיה פומונלה | עש קודלינג | מוקדם עד אמצע הזחל | אמצע הזחל |
| Gynaephora groenlandica | עש דוב צמר ארקטי | אמצע הזחל | אמצע הזחל |
| Cuterebra פונטינלה | זבוב עכבר | אמצע הזחל | גולם |
שלב ההשראה

שלב ההשארה-האינדוקציה נקבע מראש מבחינה גנטית ומתרחש הרבה לפני הלחץ הסביבתי. שלב רגיש זה עשוי להתרחש במהלך חייו של הפרט החולה, או בדורות קודמים, במיוחד בשלב יצירת הביציות. במהלך שלב זה, חרקים מגיבים לרמזים חיצוניים הנקראים גירויים סמליים, אשר מפעילים את המעבר מנתיבי התפתחות ישירים למסלולי הפסקה. גירויים סמליים יכולים להיות מורכבים משינויי רמת האור, שינויים תרמיים סביבתיים או אללוכימיקלים מצמחי מזון. גירויים אלו כשלעצמם מיטיבים או מזיקים להתפתחות, אך הם מבשרים על שינוי מתקרב בתנאי הסביבה.
שלב ההכנה

שלב ההכנה בדרך כלל מופיע אחר שלב האינדוקציה, אם כי חרקים עשויים לעבור ישירות משלב הזירוז להתחלת שלב הדיאפאוזה ללא שלב הכנה. במהלך שלב זה, חרקים צוברים ואוגרים מולקולות של חומרים שונים, כגון, שומנים, חלבונים ופחמימות המשמשות להגנה על החרק לאורך כל ההפסקה וגם לשלב העתידי של ההתפתחות לאחר הפסקת שלב ההפסקה. ניתן לשנות את הרכב הקוטיקולה של החרק על ידי שינוי הרכב הפחמימנים ועל ידי הוספת שומנים שמטרתה להפחית את איבוד המים, תהליך שהופך את האורגניזם עמיד בפני יובש וייבוש. גולם של זבוב הבשר, Sarcophaga crassipalpis, מעלה את ריכוז הפחמימנים המשמשים להרכבת הקוטיקלה של הגולם, ועל ידי כך מפחיתים את התאיידות המים מגוף הגולם.
התחלת הדיאפאוזה

זמן התאורה Photoperiod הוא הגירוי החשוב ביותר שמחולל דיאפאוזה. שלב הייזום מתחיל כאשר ההתפתחות המורפולוגית נפסקת. במקרים מסוימים, שינוי זה עשוי להיות מאוד בולט ומלווה בשינויי צבע. שינויים אנזימטיים עשויים להתרחש כהכנה להתקשות. לדוגמה, רק למבוגרים של פשפש האש, Pyrrhocoris apterus, יש את היכולת האנזימטית המאפשר להם לצבור כוהלים רב-מימניים, מולקולות שעוזרות להוריד את נקודות הקיפאון שלהם ובכך למנוע תהליך של הקפאה. חרקים עשויים גם לעבור שינויים התנהגותיים, ליצור צברים, לנדוד, או לחפש אתרי חורף מתאימים.
תחזוקת הדיאפאוזה

במהלך שלב התחזוקה, חרקים חווים חילוף חומרים איטי תוך כדי עצירה התפתחותית. קיימת רגישות לגירויים מסוימים הפועלים למניעת הפסקת דיאפאוזה, כגון חשיפה לאור השמש וחשיפה לטמפרטורות גבוהות. בשלב התחזוקה, חרקים אינם מגיבים בתחילה לשינויים סביבתיים, אך שינויים אלה בסופו של דבר יגרמו לסיום הדיאפאוזה, אך הם הופכים רגישים יותר לגירויים אלו ככל שהזמן מתקדם.
הערות שוליים

↑  Fenelon, Jane C.; Renfree, Marilyn B. (2017-09-15). "The enigma of embryonic diapause". Development. 144 (18): 3199–3210. doi:10.1242/dev.148213. ISSN 1477-9129. PMID 28928280.
↑  Glen E. Collier; William J. Murphy (באוגוסט 1997). "A molecular phylogeny for aplocheiloid fishes (Atherinomorpha, Cyprinodontiformes): the role of vicariance and the origins of annualism". Mol. Biol. Evol. 14 (8): 790–9. doi:10.1093/oxfordjournals.molbev.a025819. PMID 9254916. Annual aplocheiloid killifish embryos possess a rare ability among vertebrates to enter stages of developmental arrest (diapause) when subjected to adverse environmental conditions. {{cite journal}}:  (עזרה)
1 2 3 4 5  Kostal, V (2006). "Eco-physiological phases of insect diapause". Journal of Insect Physiology. 52 (2): 113–127. doi:10.1016/j.jinsphys.2005.09.008. PMID 16332347.
↑  Blanckenhorn, W. U. (1998). Altitudinal differentiation in the diapause response of two species of dung flies. Ecological Entomology 23, 1-8.
↑  The Insects; Structure and Function, 4th Edition. R.F. Chapman, Cambridge University Press, 1998. מסת"ב 0-521-57048-4, pp. 403–404
↑  Bohm (1972). "Effects of environment and juvenile hormone on ovaries of the wasp, Polistes metricus". Insect Physiology. 18 (1): 1875–1883. doi:10.1016/0022-1910(72)90158-8.
1 2  The Insects; Structure and Function, 4th Edition. R.F. Chapman, Cambridge University Press, 1998. מסת"ב 0-521-57048-4, p 404.
↑  Bulletin of Entomological Research (1976), 66:75–79 Cambridge University Press, Copyright © Cambridge University Press 1976, Diapause of the southwestern corn borer, Diatraea grandiosella Dyar (Lepidoptera, Pyralidae): effects of a juvenile hormone mimic: G. M. Chippendalea1 and C.-M. Yina1a1, Department of Entomology, University of Missouri, Columbia, Missouri 65201, U.S.A.
↑  Tadic, M. (1957). The Biology of the Codling Moth as the Basis for Its Control. Univerzitet U Beogradu.
↑  Makarova, O. L.; Sviridov, A. V.; Klepikov, M. A. (2013-04-01). "Lepidoptera (Insecta) of polar deserts". Entomological Review. 93 (2): 225–239.doi:10.1134/S0013873813020115. ISSN 0013-8738.
↑  Scholl PJ (1991). "Gonotrophic Development in the Rodent Bot Fly Cuterebra fontinella (Diptera: Oestridae)". Journal of Medical Entomology. 28 (3): 474–476. doi:10.1093/jmedent/28.3.474. PMID 1875379.
↑  Huffaker, C.B. and Gutierrez, A.P., Eds. 1999. Ecological Entomology. John Wiley & Sons, Inc.
↑  Tauber, M.J., Tauber, C.A., Masaki, S. (1986) Seasonal Adaptations of Insects. Oxford University Press
↑  HEGDEKAR, B. M. (1979). "Epicuticular Wax Secretion in Diapause and Non-diapause Pupae of the Bertha Army worm". Annals of the Entomological Society of America. 72 (1): 13–15. doi:10.1093/aesa/72.1.13.
↑  Kostal, V.; Tollarova, M.; Sula, J. (2004). "Adjustments of the enzymatic complement for polyol biosynthesis and accumulation in diapausing cold-acclimated adults of Pyrrhocoris apterus". Journal of Insect Physiology. 50 (4): 303–313. doi:10.1016/j.jinsphys.2004.01.006. PMID 15081823.
טוואי המשי
Angangueo monarchs, צברים של חרקים על עצי Oyamel Fir במקסיקו בעונת החורף
ד'תתקנ"ד

ד'תתקנ"ד (4954)  היא שנה עברית  אשר  החלה ביום א' בתשרי, אור ל-30 באוגוסט 1193 (לפי הלוח היוליאני, שהיה נהוג אז), והסתיימה ביום כ"ט באלול, 16 בספטמבר 1194. שנה מסוג בחה, היא מעוברת, ואורכה 383 ימים. זו שנה חמישית לשמיטה.
נולדו

הרמב"ן (לפי הספר "צמח דוד" לרבי דוד גאנז), מגדולי חכמי ספרד במאה ה-13, מחבר פירוש לתורה וחידושים על התלמוד, פוסק הלכה, ומקובל. (נפטר בי"א בניסן ה'ל')
לוח שנה > מאפייני לוח השנה

שנה מסוג בחה, ובה 383 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "חסרה": שבה חשוון וכסלו בני 29 יום כל אחד
היסטוריה של עם ישראל
דגל גינאה המשוונית

| --- | --- |

 סוג הדגל:   דגל לאומי ודגל ימי לאומי
 יחס אורך/גובה:  2:3
 קבלת מעמד רשמי:  21 באוגוסט 1979
 מוטיבים עיצוביים:  שלושה פסים אופקיים ירוק-לבן-אדום ומשולש כחול בצד התורן
דגל גינאה המשוונית אומץ ב-21 באוגוסט 1979.
הדגל הוא טריקולור אופקי, בעל הצבעים ירוק, לבן ואדום ועם משולש כחול קהה זווית בצידו השמאלי.
הירוק מסמל את המשאבים הטבעיים והג'ונגלים שבמדינה.
הכחול מסמל את המים, שמחברים את הארץ הראשית עם האיים.
הלבן מסמל את השלום.
האדום מסמל את המאבק לעצמאות.
במרכז הדגל נמצא סמל המדינה, בו מופיעים עץ המנגרובה, שישה כוכבים צהובים והמוטו Unidad Paz Justicia (אחדות, שלום, צדק).
ראו גם

סמל גינאה המשוונית
המנון גינאה המשוונית
דמות גרר

דמות גרר שלילית של דגל ארצות הברית - על מנת לראותה, הביטו בתמונה למשך כשלושים שניות, ואז הביטו במהירות בחלק הלבן של מסך המחשב
דמות גרר (לפעמים תמונת גרר או בבואת גרר) היא אשליה אופטית שמופיעה לאחר שמסתכלים הצידה לאחר מבט ממושך על תמונה. תופעה זו של מנגנון הראייה קשורה לתופעה המכונה עקביות הראייה (persistence of vision), בה משתמשים באנימציה ובקולנוע. היא מקושרת לתופעת ההימשכות של הזיכרון החושי ויכולה להימשך יותר מדקה.